text: Cerdanyola s'adhereix a la IV Setmana Contra el Malbaratament Alimentari | Cerdanyola del Vallès
  Inici / Actualitat / Cerdanyola s'adhereix a la IV Setmana Contra el Malbaratament Alimentari
  Cerdanyola s'adhereix a la IV Setmana Contra el Malbaratament Alimentari
  dl., 27/09/2021 - 09:00
  La façana de l'Ajuntament s'il·luminarà de verd del 27 de setembre al 3 d'octubre per conscienciar de la problemàtica al voltant del malbaratament d'aliments
  Entre el 27 de setembre i l'3 d'octubre se celebrarà la IV Setmana Contra el Malbaratament Alimentari, coordinada per l'AECOC (Associación de Empreses del Gran Consumo). Enguany l'Ajuntament de Cerdanyola s'ha sumat a la seva commemoració juntament amb els mercats municipals, l'associació Cerdanyola Comerç i Serveis i el Gremi d'Hostaleria i Turisme del Vallès Occidental i Barcelonès. Entre tots es vol lluitar contra el malbaratament alimentari sensibilitzant a tots els agents econòmics i socials sobre aquesta problemàtica i posant en valor els aliments i la importància d'aprofitar-los per evitar que s'acabin malbaratant i es converteixin en residus.
  Durant el 2020 es va aconseguir reduir un 0,4% la taxa de malbaratament d'aliments a Espanya, però tot i així se segueixen llençant 7,7 milions de tones de menjar cada any.
  Davant aquesta problemàtica, l'Ajuntament de Cerdanyola se sumarà a la marea verda contra el malbaratament alimentari il·luminant la seva façana de color verd coincidint durant la setmana del 27 de setembre. Amb aquesta acció es vol sensibilitzar i involucrar a la població en la lluita contra la pèrdua d'aliments.
  A més, des de les xarxes socials de l'Ajuntament es difondran els missatges de sensibilització de la campanya animant a redescobrir el valor dels aliments i fer un bon us d'ells. També, des de les mateixes xarxes socials es farà una crida perquè qui ho desitgi comparteixi receptes, consells i/o accions de bones pràctiques en l'aprofitament d'aliments amb l'etiqueta #JoAprofito i es farà un recull de les publicacions.